દિવાળી એટલે શુભ-આનંદ-ઉલ્લાસ-પ્રકાશનું પર્વ જેમાં ઘર સફાઇ પછી ફટાકડા, રંગોળી, મિઠાઇઓ, વાનગીઓ, હરવા - ફરવાનો અને નવા વર્ષને આવકારવાનો ઉત્સાહ હોય છે. પરંતુ દિવાળીનાં ઉજવણી પછી ઘણાં લોકોને તાવ, શરદી, ખાંસી, કળતર, સુસ્તી, કબજિયાત, સાંધાના દુ:ખાવા, અનિયમિત ડાયાબિટીસ, વજનમાં વધારો અને અનેક નાની - મોટી તકલીફો જોવા મળે છે. આયુર્વેદ પ્રમાણે જો દિવાળીના તહેવારો દરમિયાન અને પછી પણ થોડી સ્વાસ્થય સંબંધિત કાળજી લેવામાં આવે તો તંદુરસ્ત રહીને તહેવારોની મજા માણી શકાય.